08.03.21

**Trefniadau dychwelyd yn ôl i’r ysgol**

Annwyl rieni/ Dear parents,

Dyma’r trefniadau ar gyfer Cyfnod Allweddol 2

* Amser dechrau’r ysgol : bydd posib gollwng eich plentyn rhwng 8:45 a 8:55. (Dosbarth Meithrin am 8:55)
* Amser gorffen ysgol

Blwyddyn 1, 2, Rhwng 2:45 a 3:00

Dosbarth Derbyn Rhwng 2:40 a 2:45

Blwyddyn 3 a 4 Rhwng 2:45 a 3:00

Blwyddyn 5 a 6 Rhwng 3:00 a 3:15

* Bydd y trefniadau ar gyfer gollwng/ casglu disgyblion CA2 yn parhau.

Mae ychydig o bethau yr hoffem bwysleisio:-

1. **Ni ddylai gweithwyr/ dysgwyr neu rieni/ gofalwyr sy’n teimlo’n wael/ dangos symptomau Covid-19 fynd i’r/ ymweld â’r ysgol.**
2. **Mae angen parhau i sicrhau ein bod yn ymbellhau’n gymdeithasol wrth ollwng a chasglu disgyblion ar ddechrau a diwedd y dydd ac yn gwisgo mygydau. Unwaith y byddwch wedi gollwng/ casglu eich plentyn, yr ydym yn gofyn i rieni adael y safle, a pheidio ymgynull i gael sgwrs. Er bod y disgyblion yn dychwelyd i’r ysgol, nid yw hyn yn golygu bod bywyd yn dychwelyd yn ôl i normal.**
3. Bydd cinio poeth ar gael a bydd y disgyblion yn bwyta’r cinio yn y dosbarthiadau.
4. Os yw eich plentyn angen clwb brecwast neu glwb ar ôl ysgol, mae angen archebu lle. **Bydd y clwb brecwast yn cychwyn am 7:50 a bydd y clwb ar ôl ysgol yn gorffen am yr amser arferol.**
5. Bydd offer ysgrifennu wedi darparu ar gyfer y disgyblion, ac felly ni fydd angen iddynt ddod ag offer i fewn i’r ysgol.
6. Bydd mesurau ychwanegol glanhau a sefydlwyd eisioes yn parhau.
7. Rydym yn gofyn i’r disgyblion wisgo eu gwisg ysgol os yn bosibl. Os nad yw’r dilledyn yn ffitio ar hyn o bryd, rydym yn deall efallai y bydd angen gwisgo dilledyn sydd ddim o bosibl yn ran o’r wisg ysgol gan nad yw’r siopau ar agor ar hyn o bryd.
8. Bydd yr ysgol yn darparu bwyd bore, £1:50 yn wythnosol. Bydd angen i’ch plentyn talu gyda arian hyd y Pasg, ond ar ôl y Pasg, bydd posib talu gan ddefnyddio system parent pay.
9. Os hoffech sgwrs am eich plentyn, bydd angen gwneud hynny gyda’r staff dros y ffôn, neu wrth anfon neges breifat ar google classroom neu seesaw.

‘Parent Pay’

Fel y mae rhai ohonoch yn ymwybodol, Parent Pay yw'r system newydd i dalu ar-lein yn Wrecsam. Os nad ydych wedi derbyn e-bost neu gopi papur gyda manylion, cysylltwch â'r ysgol am fwy o fanylion. **Mae angen i bawb gofrestru gan gynnwys disgyblion sy’n derbyn cinio am ddim**. Y bwriad yw defnyddio'r system ar gyfer pob taliad ar ôl y Pasg, ond ar hyn o bryd mae wedi'i sefydlu i dalu am ginio ysgol ac am y clwb brecwast. **Os oes angen i chi ddefnyddio'r clwb brecwast yr wythnos nesaf, a fyddech cystal â thalu gan ddefnyddio ‘Parent Pay’.**

Yn amlwg byddwn yn adolygu’r mesurau/ trefniadau er mwyn sicrhau diogelwch y disgyblion a’r staff. Y disgwyliad yw bod pob disgybl yn dychwelyd i’r ysgol. Os oes gennych chi neu eich plentyn unrhyw bryder, rydym yn barod iawn i drafod a cheisio lleddfu’r pryderon yna. Rydym yn sylweddoli y gall y cyfnod dychwelyd i’r ysgol fod yn anodd i rai. Edrychwn ymlaen i groesawu’r disgyblion yn ôl atom!

Yn gywir,

Miss Nerys Davies